## Odluka o općim uvjetima za davanje odobrenja domaćoj osobi da drži devize na računu u inozemstvu

### NN 17/2002 (22.2.2002.), Odluka o općim uvjetima za davanje odobrenja domaćoj osobi da drži devize na računu u inozemstvu

# HRVATSKA NARODNA BANKA

409

Na teme­lju članka 57. Zakona o osnovama deviznog sustava, deviznog
poslova­nja i prometu zlata (»Narodne novine«, br. 91/A/1993, 36/1998. i
32/2001.) i članka 38. stavka 3. pod I.) Zakona o Hrvatskoj narodnoj banci
(»Narodne novine«, br. 36/2001), Savjet Hrvatske narodne banke na sjednici
održanoj 13. ve­ljače 2002. godine donio je

## ODLUKU

### O OPĆIM UVJETIMA ZA DAVANJE ODOBRENJA DOMAĆOJ OSOBI DA DRŽI DEVIZE NA RAČUNU U INOZEMSTVU

I.

Ovom odlukom re­gulira se izdava­nje odobre­nja domaćoj osobi za drža­nje
deviza na računu u inozemstvu, za potrebe i uz uvjete utvrđene ovom odlukom.

Domaćom osobom po ovoj odluci smatraju se: pravne osobe sa sjedištem u
Republici Hrvatskoj te trgovci pojedinci, obrtnici i druge fizičke osobe sa
sjedištem, odnosno prebivalištem u Republici Hrvatskoj, koje samostalnim radom
obav­ljaju gospodarsku djelatnost za koju su re­gistrirani.

II.

Odobre­nje za drža­nje deviza na računu u inozemstvu radi izvođe­nja
investicijskih radova  može se dati do
20% od vrijednosti ugovorenog posla, i to ukupno:

a) za predujam prim­ljen od stranog partnera, ako je to neophodno za
izvođe­nje investicijskih radova u inozemstvu, uz dostavu fotokopije ugovora o
izvođe­nju investicijskih radova;

b) za inozemni kredit dobiven za financira­nje tog posla, uz dostavu
fotokopije ugovora o kreditu i

c) za potrebe opskrbe i održava­nja poslovne jedinice u inozemstvu –
gradilišta preko koje se izvode radovi, i to za troškove: osigura­nja
smještaja, prehrane i boravka radnika, plaća, poreza i osigura­nja i za druge
tekuće troškove u visini prosječnih jednomjesečnih troškova za te namjene, uz
podnoše­nje predračuna.

III.

Domaće osobe mogu dobiti odobre­nje za drža­nje deviza na računima u
inozemstvu radi polaga­nja garantnog depozita, ako strani partner to uvjetuje
ili propis određene zem­lje na to obvezuje, uz podnoše­nje fotokopije jednog od
s­ljedećih dokaza: ugovora, zahtjeva stranog partnera, prijevoda propisa strane
zem­lje i uvjeta iz raspisane licitacije.

IV.

Domaće osobe mogu dobiti odobre­nje za drža­nje deviza na računima u
inozemstvu radi poslova osigura­nja od kamatnih, valutnih i drugih tržišnih
rizika, koji mogu nastati na teme­lju redovnih va­njskotrgovinskih poslova.

Odobre­nje iz ove točke izdaje se do visine najvećih očekivanih plaća­nja
po poslovima osigura­nja iz stavka 1. ove točke.

Uz zahtjev za ovu svrhu mora biti priložena fotokopija potpisanog
odgovarajuće­g ugovora za te poslove.

V.

Odobre­nje za drža­nje deviza u inozemstvu prema ovoj odluci može se
dati i radi: rada podružnice u inozemstvu, plaća­nja troškova predstavništva i
poslovnih jedinica u inozemstvu, plaća­nja troškova domaćih osoba koje pružaju
usluge u međunarodnom robnom i putničkom prometu te plaća­nja troškova domaćih
osoba koje se bave poslovima osigura­nja imovine i osoba.

Odobre­nje iz ove točke izdaje se do visine prosječnih mjesečnih
troškova u proteklih dvanaest mjeseci utvrđenih na teme­lju k­njigovodstvenih podataka.
Ako domaća osoba posluje kraće od dvanaest mjeseci, prosječni mjesečni troškovi
računaju se za razdob­lje poslova­nja.

Iznimno od odredbe stavka 2. ove točke, ako podružnica ili
predstavništvo poči­nje s radom, odnosno poči­nje obav­ljati usluge u
međunarodnom robnom i putničkom  prometu
te poslove osigura­nja imovine i osoba, iznos za koji se izdaje odobre­nje
utvrđuje se na teme­lju planiranih troškova.

VI.

Domaće osobe
kojima je Hrvatska narodna banka odobrila naplatu potraživa­nja iz inozemstva u
lokalnoj netransferabilnoj valuti, mogu tu lokalnu valutu držati na računima
kod banaka u inozemstvu.

VII.

Odobre­nja iz ove odluke izdaju se na teme­lju zahtjeva domaće osobe,
najduže za jednu godinu uz mogućnost produže­nja. Iznimno se odobre­nje može
dati i za razdob­lje duže od jedne godine, a najduže dok traje obveza iz
ugovora.

Zahtjev za drža­nje deviza u inozemstvu treba sadržavati osnovu, iznos
za koji se traži odobre­nje, te naziv zem­lje i inozemne banke ili financijske
institucije kod koje će se otvoriti račun. Uz zahtjev prilaže se dokumentacija
i podaci propisani ovom odlukom, te pristojba prema Zakonu o upravnim
pristojbama. Hrvatska narodna banka može zatražiti prema potrebi i drugu
dokumentaciju.

Postupak izdava­nja odobre­nja iz točke I. ove odluke provodi se u
skladu sa Zakonom o općem upravnom postupku.

VIII.

Odobre­nja za drža­nje deviza u inozemstvu izdana do dana stupa­nja na
snagu ove odluke vrijede do isteka roka naznačenog u rješe­nju Hrvatske narodne
banke.

IX.

Danom stupa­nja na
snagu ove odluke prestaje važiti Odluka o općim uvjetima za dava­nje odobre­nja
domaćoj osobi da drži devize na računu u inozemstvu (»Narodne novine« br.
115/1993.).

X.

Ova odluka stupa na snagu osmog dana od dana objave u »Narodnim
novinama«.

O.br. 608/2002.
Zagreb, 13. ve­ljače 2002.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 17/2002-409